ইউসুফ ইউহানা বা মোহাম্মদ ইউসুফ (; জন্ম: ২৭ আগস্ট, ১৯৭৪) লাহোরে জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা। তিনি পাকিস্তান জাতীয় দলের ডানহাতি ব্যাটসম্যান ও অধিনায়কের দায়িত্বে ছিলেন। ২০০৫ সালে তিনি খ্রিস্টান ধর্ম ত্যাগ করে ধর্মান্তরিত হয়ে ইসলাম ধর্মে দীক্ষিত হন। স্বল্পসংখ্যক খ্রিস্টান ধর্মাবলম্বীদের মধ্যে তিনিও ছিলেন একজন, যিনি পাকিস্তান ক্রিকেট দলের হয়ে আন্তর্জাতিক ক্রিকেটে অংশগ্রহণ করেছেন।   প্রারম্ভিক জীবন  নিম্নশ্রেণীভূক্ত হিন্দু বাল্মিকি গোত্রে জন্মগ্রহণ করেন যারা পরবর্তীতে খ্রিস্টান ধর্মগ্রহণ করেন। বাবা ইয়োহানা মাসেহ রেলওয়ে স্টেশনে কাজ করতেন ও রেলওয়ে কলোনীতে বসবাস করতো তাদের পরিবার। শৈশবে তিনি ব্যাট চালাতে পারতেন না; তাই তার ভাইয়েরা টেনিস বলের সাহায্যে তাকে সাহস যোগাতেন। ১২ বছর বয়সে গোল্ডেন জিমখানা দলের দৃষ্টিতে পড়েন ও ক্রিকেটের সাথে সম্পৃক্ত হন। লাহোরের ফরম্যান ক্রিস্টিয়ান কলেজে অধ্যয়ন করেন ও সেখানেই ১৯৯৪ সালের শুরুর দিক পর্যন্ত খেলতে থাকেন। একসময় তিনি ভাগ্যান্বেষণে ভাওয়ালপুরে রিক্সা চালাতেন।   খেলোয়াড়ী জীবন  ২৬ ফেব্রুয়ারি, ১৯৯৮ তারিখে ডারবানে অনুষ্ঠিত টেস্ট ক্রিকেটে দক্ষিণ আফ্রিকার বিরুদ্ধে অভিষেক ঘটে ইউসুফের। ৫০-এর অধিক গড়ে সাত সহস্রাধিক রান করেন যা যে কোন পাকিস্তানি ব্যাটসম্যানদের চেয়ে বেশি। এছাড়াও তার ২৪টি সেঞ্চুরিও রয়েছে। ২৭ বলে অর্ধ-শতক করেন যা বিশ্বের তৃতীয় দ্রুততম অর্ধ-শতক। ২০০৪ সালের বক্সিং ডে টেস্টে অস্ট্রেলিয়ার বিরুদ্ধে ১১১ রান করেন। ডিসেম্বর, ২০০৫ সালে লাহোরে ইংল্যান্ডের বিপক্ষে ২২৩ রান সংগ্রহ করে ম্যান অব দ্য ম্যাচ পুরস্কার লাভ করেন। সাত মাস পর জুলাই, ২০০৬ সালে ইংল্যান্ড সফরে একই দলের বিরুদ্ধে প্রথম টেস্টে ২০২ ও ৪৮ রান করে পুনরায় ম্যান অব দ্য ম্যাচ পুরস্কার লাভ করেন। হেডিংলিতে অনুষ্ঠিত তৃতীয় টেস্টে ১৯২ ও ওভালের চূড়ান্ত টেস্টে ১২৮ রান সংগ্রহ করেন।  ২৮ মার্চ, ১৯৯৮ তারিখে হারারেতে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষিক্ত হন। ওডিআইয়ে ৪০-এর অধিক গড়ে নয় সহস্রাধিক রান করেন যা বিখ্যাত ব্যাটসম্যান জহির আব্বাসের পর দ্বিতীয় সর্বোচ্চ ব্যাটিং গড়। ২০০২-২০০৩ মৌসুমে জিম্বাবুয়ের বিরুদ্ধে ৪০৫ রান সংগ্রহ করেন আউট না হয়েই। ২৩ বলে অর্ধ-শতক এবং ৬৮ বলে সেঞ্চুরি করেছেন তিনি। ২০০২ এবং ২০০৩ সালে ধারাবাহিকভাবে বিশ্বের সর্বোচ্চ রান সংগ্রহকারী ছিলেন।   নিষেধাজ্ঞা  ১০ মার্চ, ২০১০ তারিখে পাকিস্তান ক্রিকেট বোর্ড কর্তৃক ইউসুফকে আন্তর্জাতিক ক্রিকেটাঙ্গন থেকে অনির্দিষ্টকালের জন্য নিষিদ্ধ ঘোষণা করে। ২০০৯-১০ মৌসুমে অস্ট্রেলিয়া সফরে দলের পরাজয়ের পর তদন্ত কমিটির সুপারিশই এর প্রধান কারণ। পিসিবি’র আনুষ্ঠানিক ঘোষণায় জানানো হয় যে, তিনি পুনরায় দলের পক্ষ হয়ে খেলতে পারবেন না। এরপর তিনি এ সিদ্ধান্তের বিরুদ্ধে প্রতিবাদ জানাতে ২৯ মার্চ, ২০১০ তারিখে আন্তর্জাতিক ক্রিকেটের সকল স্তর থেকে অবসরের ঘোষণা দেন। কিন্তু জুলাই/আগস্ট, ২০১০ সালে ইংল্যান্ডের বিরুদ্ধে অনুষ্ঠিত প্রথম টেস্টে পাকিস্তানের মারাত্মক বিপর্যয়ের পর অবসর ভেঙ্গে তাকে পুনরায় দলে যোগদানের জন্য অনুরোধ জানানো হয়েছিল।   সম্মাননা  ইউসুফ ২০০৭ সালে বছরের সেরা টেস্ট খেলোয়াড় হিসেবে আইসিসি পুরস্কার লাভ করেন।"Yousuf named Test player of the year as Aussies dominate ICC awards". Dawn.com. 12 September 2007. Retrieved 24 June 2010.[dead link]   তথ্যসূত্র    আরও দেখুন   পাকিস্তান জাতীয় ক্রিকেট দল  উইজডেন বর্ষসেরা ক্রিকেটার  আইসিসি প্লেয়ার র‌্যাঙ্কিং  আইসিসি পুরস্কার  হানিফ মোহাম্মদ  জহির আব্বাস  বব উলমার   বহিঃসংযোগ         বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:২০০৩ ক্রিকেট বিশ্বকাপের ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:এসিসি এশীয় একাদশের একদিনের আন্তর্জাতিক ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:লাহোরের ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তানি মুসলিম বিষয়শ্রেণী:পাকিস্তান জাতীয় ক্রিকেট দলের অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:পাঞ্জাবি ব্যক্তি বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:প্রাইড অব পারফরম্যান্স প্রাপক বিষয়শ্রেণী:বাহাওয়ালপুরের ক্রিকেটার বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার বিষয়শ্রেণী:লাহোর সিটির ক্রিকেটার বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:ইসলামাবাদ লিওপার্ডসের ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:পাকিস্তানি সুন্নি মুসলিম বিষয়শ্রেণী:রোমান ক্যাথলিকবাদ থেকে ইসলামে ধর্মান্তরিত বিষয়শ্রেণী:পাকিস্তানের টেস্ট ক্রিকেট অধিনায়ক বিষয়শ্রেণী:ফরমান ক্রিশ্চিয়ান কলেজের প্রাক্তন শিক্ষার্থী বিষয়শ্রেণী:আইসিএল পাকিস্তান একাদশের ক্রিকেটার বিষয়শ্রেণী:লাহোর বাদশাহের ক্রিকেটার বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:মুসলিম ধর্ম প্রচারক বিষয়শ্রেণী:পাকিস্তানি ক্রিকেট কোচ